《贞则卷为林思绍太守母题》
明代·林光

夫死孤遗亦未忘，西风血泪几沾裳。舞鸾掩镜心如铁，雏凤冲天鬓已霜。

夜照壁灯风范在，恩沾墓草燕坭香。良人归报儿成立，杜宇何须怨夕阳。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。